open-index/open-wikipedia-markdown huggingface dataset:
Unibersidad ng Nebraska, Lincoln

thumb|Bulwagang Hamilton
thumb|International Quilt Study Center and Museum 

Ang **Unibersidad ng Nebraska–Lincoln**, madalas na tinutukoy bilang **Nebraska**, **UNL** o **NU**, ay isang Amerikanong pampublikong unibersidad sa pananaliksik na matatagpuan sa Lincoln, estado ng Nebraska, Estados Unidos. Ito ay ang pinakamatandang pamantasang pampamahalaan at ang pinakamalaki sa Unibersidad ng Nebraska Sistema.

Ang lehislatura ng estado ay naggawad ng tsarter sa unibersidad noong 1869 bilang isang land-grant university sa ilalim ng 1862 Morrill Act, dalawang taon pagkatapos na maisali ang Nebraska sa Estados Unidos. Sa pagsisimula ng ika-20 siglo, nagsimulang palawakin ng unibersidad ang makabuluhang pagrekrut ng mga propesor upang magturo sa mga bagong tatag na mga propesyonal na mga kolehiyo habang gumagawa rin ng mga makabagong pananaliksik sa agham na pang-agrikultura. Ang "metodong Nebraska" sa pag-aaral ekolohikal ay binuo sa mga panahong ito at naglatag ng pundasyon para sa pananaliksik sa ekolohiyang teoretikal para sa natitirang bahagi ng ika-20 siglo. Ang pamantasan ay organisado sa walong kolehiyo sa dalawang campus sa Lincoln na may higit sa 100 mga gusali para sa instruksyon at reserch.

#### Mga fakultad at paaralan 
Ang unibersidad ngayon ay may siyam na mga fakultad na nag-aalok ng higit sa 150 mga undergradwadong meyjor, 20 pre-propesyonal na mga programa, 100 gradwadong mga programa at mga 275 mga programa ng pag-aaral.
* Kolehiyo ng Agham Pang-Agrikultura at Likas-Yaman
* Kolehiyo ng Arkitektura
* Kolehiyo ng Sining at Agham
* Kolehiyo ng Pangangasiwang Pangnegosyo
* Kolehiyo ng Edukasyon at Agham Pantao
* Kolehiyo ng Inhinyeriya
* Hixson-Lied Kolehiyo ng Pino at Performatibong Sining
* Kolehiyo ng Peyodismo at Komunikasyong Pangmadla
* Kolehiyo ng Batas

## Mga sanggunian 
Kategorya:Flagship na unibersidad sa Estados Unidos
Daang Radyal Blg. 6

Ang **Daang Radyal Bilang Anim** (; itinakda bilang **R-6**) ay ang ika-anim na daang radyal ng Kalakhang Maynila ng Pilipinas. Dumadaan ito sa mga lungsod/munisipalidad ng Maynila, Lungsod Quezon, San Juan, Marikina, Pasig, Antipolo, Cainta, Tanay, at Infanta.

## Mga bahagi ng Daang Radyal Blg. 6
### Kalye Legarda (*Legarda Street*)
Ay ang bahagi ng R-6 mula Kalye Nepomuceno hanggang Bulebar Magsaysay.

### Bulebar Magsaysay (*Magsaysay Boulevard*)
Ay isang kilalang daan sa Santa Mesa, Maynila, na may anim hanggang walong linya. Nagsisimula ito sa sangandaan ng Abenida Lacson at nagtatapos ito sa mga hangganan ng Lungsod Quezon. Dati itong bahagi ng *"Manila Provincial Road"* at tinawag noon na *"Santa Mesa Boulevard"*.

### Bulebar Aurora (*Aurora Boulevard*)
Ay isang kilalang abenida na may apat hanggang anim na linya sa Lungsod Quezon at San Juan. Ito ang pangunahing bahagi ng Daang Radyal Blg. 6 ng Kamaynilaan na nagsisimula sa hangganan ng Maynila at Lungsod Quezon at nagtatapos sa sangandaan ng Abenida Katipunan ng C-5. Dati itong bahagi ng isang panlalawigang lansangan na kumokonekta ng Maynila sa Infanta ng Quezon (bilang *Manila Provincial Road*). Di-kinalaunan, ginawa itong pangunahing lansangan ng Kamaynilaan at binago ang ngalan bilang *Bulebar Aurora*, mula sa asawa ng dating pangulong Manuel L. Quezon.

### Lansangang Marikina-Infanta (*Marikina-Infanta Highway*)
Nagiging Lansangang Marikina-Infanta (o Lansangang Marcos) ang R-6 paglampas ng Abenida Katipunan ng C-5. Ito ang huling bahagi ng R-6 na may apat hanggang walong linya. Nagsisimula ito sa sangandaan ng Abenida Katipunan at nagtatapos sa kabayanan ng Infanta, Quezon. Ang pangunahing sangandaan nito ay sa Masinag, Antipolo sa Rizal (kaya'y tinawag itong Tagpuang Masinag o *Masinag Junction*).

Kategorya:Mga ruta sa Kalakhang Maynila
Abenida Gil Puyat

Ang **Abenida Senador Gil J. Puyat** (), na kilala rin sa pinapayak na pangalan nitong **Abenida Gil Puyat** () at sa dati nitong pangalan na Abenida Buendia (), ay isang pangunahing lansangang arteryal sa mga lungsod ng Makati at Pasay sa Kalakhang Maynila, Pilipinas. Dumadaan ito sa direksyong silangan-pakanluran, mula Bulebar Roxas hanggang EDSA. Dumadaan ito sa pook na tinawag na *Makati Central Business District*. May apat hanggang labindalawang linya ang abenidang ito. Ang haba nito ay 5.4 kilometro (3.4 milya).

Ang bahagi ng Abenida Gil Puyat mula Bulebar Roxas hanggang Abenida Ayala ay itinakda bilang bahagi ng Daang Palibot Blg. 3 ng Sistema ng Daang Arteryal ng Kamaynilaan.

Hango ang pangalan nito kay Gil Puyat, na naging senador mula 1951 hanggang 1972. Dati itong tinawag na **Abenida Buendia** mula kay Nicolas Buendia, isang Katipunero at mambabatas mula sa Bulacan noong dekada-1940.

## Transportasyon
Ang Abenida Gil Puyat ay isang pangunahing hintuan sa tatlong mga linya ng Sistemang Panlulan ng Kalakhang Maynila.

* Estasyong Gil Puyat ng LRT sa Abenida Taft na pinaglilikuran ng LRT-1;
* Estasyong Buendia ng MRT sa EDSA na pinaglilikuran ng MRT-3; at
* Estasyong daangbakal ng Buendia sa Lansangang Osmeña na pinaglilikuran ng PNR (Ito ay sarado na ngayon; ang lugar na ito ay pinagsisilbihan ng Estasyong daangbakal ng Dela Rosa, isang bloke patimog.).

Ang mga *hybrid bus* na pinapatakbo ng Green Frog Transport Corp. ay nagsisilbi sa ruta sa pagitan ng Gil Puyat at Abenida Kalayaan. Pinaglilingkuran din ang abenida ng mga pangkaraniwan at may erkon na dyipni.

## Tingnan din
*Talaan ng mga lansangan sa Kalakhang Maynila

## Mga sanggunian
Gil Puyat Avenue
Bulebar Magsaysay

Ang **Bulebar Magsaysay** (; na tinatawag din sa pormal na ngalan nito na **Bulebar Pangulong Ramon Magsaysay**) ay ang pangunahing lansangang arteryal ng Santa Mesa sa Maynila, ang kabesera ng Pilipinas. Isa itong daang may pangitnang harangan at anim na linya (tatlo sa bawat direksyon) na dumadaan mula silangan pa-kanluran, mula Abenida Gregorio Araneta (malapit sa hangganan ng Maynila at Lungsod Quezon) hanggang Abenida Lacson sa may Nagtahan Flyover. Ang Linya 2 ay nagsisilbing panggitnang harangnan ng bulebar, at mayroon itong dalawang estasyong nakaangat sa bulebar: Pureza at V. Mapa. May haba itong 2.2 kilometro (1.4 milya).

Sa silangan tutuloy ito bilang Bulebar Aurora, habang sa kanluran tutuloy ito bilang Kalye Legarda sa pamamagitan ng isang *flyover* patungong Quiapo. Bahagi ito ng Daang Radyal Blg. 6 ng sistema ng daang arteryal sa Kamaynilaan at N180 ng sistema ng lansangang bayan sa Pilipinas.

Pinangalanan ito mula kay Ramon Magsaysay, ang ikapitong pangulo ng Pilipinas. Dati itong tinawag na Bulebar Santa Mesa (*Santa Mesa Boulevard*).

## Paglalarawan ng ruta
[thumb|left|Bulebar Magsaysay pasilangan patungo sa [Kalye Victorino Mapa.]]
Ang Bulebar Magsaysay ay isang daang hinahatian sa gitna sa kabuuan nito na nagsisimula bilang isang karugtong ng Kalye Legarda paglampas ng Abenida Lacson. Sumusunod ang nakaangat na Linya 2 sa buong kahabaan ng bulebar, kasama ang mga dalawang estasyon ng linya. May maraming mga sangandaang ilaw-trapiko at mga kalapit na kalye (*side streets*) ang bulebar sa bawat bahagi ng kahabaan nito. Kabilang sa mga kalapit na kalye nito ay Kalye Pureza at Kalye Valenzuela. Tutuloy ang bulebar sa silangan at babagtasin nito ang Kalye Victorino Mapa hanggang sa tatapos ito sa Abenida Gregorio Araneta. Paglampas, tutuloy ito bilang Bulebar Aurora. Matatagpuan sa paligid ng bulebar ang mga samot-saring pangunahing establisimiyento, tulad ng Polytechnic University of the Philippines, Sogo Grand Hotel, at SM City Santa Mesa (dating *SM Centerpoint*).
 

## Tingnan din
* Talaan ng mga lansangan sa Kalakhang Maynila

## Mga sanggunian
Magsaysay Boulevard
Kalye Maceda

Ang **Kalye Maceda** (, na kilala rin sa ngalang Kalye Antonio Maceda) ay isang kalyeng panlungsod sa distrito ng Sampaloc sa Maynila, ang kabesera ng Pilipinas. Dumadaan ito mula hilagang-kanluran pa-timog-silangan, mula Daang Dimasalang hanggang Kalye Matimyas. Pinangalanan ito mula kay Antonio Maceda, ang dating tagapamahala ng mga paaralan sa Maynila. Dati itong tinawag na ***Calle Washington***.

Maceda Street
Daang Palibot Blg. 6

Ang **Daang Palibot Bilang Anim** (; itinakda bilang: **C-6**), na kilala rin bilang **Southeast Metro Manila Expressway** at babansaging **C-6 Expressway** at ***Metro Manila Tollway***, ay isang ipinaplanong pinag-ugnay na mga daanan at tulay na pag-sinama ay makakabuo ng pang-anim (at pinaka-labas) na daang palibot ng Maynila sa Pilipinas. Ang daang palibot ay mag-ugnay ng Kalakhang Maynila sa mga lalawigan ng Bulakan sa hilaga, Rizal sa silangan, at Kabite sa timog-kanluran. Pagtahak nito, dadaan ito sa mga sumusunod na pamayanan: Rodriguez, San Mateo, Antipolo, at Taytay ng Rizal; Pasig, Taguig, at Muntinlupa ng Kamaynilaan; at Bacoor, Imus, Kawit, at Noveleta ng Kabite.

Sa simula pa lang, nilalayon na maging isang mabilisang daanan ang kabuuan ng C-6 na may haba na 59.5 kilometro (37 milya) at magdurugtong sa mga mabilisang daanan ng North Luzon Expressway sa San Jose del Monte sa hilaga at South Luzon Expressway sa Muntinlupa sa timog. Subalit sa kasalukuyan, tangi ang bahagi ng C-6 na nasa lungsod ng Taguig ay yaong bahaging natapos.

## Mga bahagi
### Daang C-6
Mayroon isang itinatayong daan na ipinangalang **Daang C-6** sa San Mateo, Rizal. Nagsisimula ito sa sangandaan ng Abenida Heneral Antonio Luna at Daang Batasan–San Mateo. Nagsimula ang pagtatayo noong 2017.

### Lansangan ng Lawa ng Laguna (*Laguna Lake Highway*)
Ang nakompletong bahagi ng C-6 sa Taguig ay ang **Lansangan ng Lawa ng Laguna**, isang daang may apat na linya at haba na 7 kilometro (4.3 milya). Dumadaan ito mula Kalye M.L. Quezon sa Bicutan hanggang Tulay ng Napindan sa ibabaw ng Ilog Pasig malapit sa hangganan sa pagitan ng Taguig at Taytay. Dati itong tinawag na ***Taguig Road Dike***.

Inaprubanan ang proyektong pandaanan para sa Taguig Road Dike noong 2002 na nilalayong dumaan mula South Luzon Expressway sa Muntinlupa hanggang Rizal sa haba ng 9.8 kilometro (6.1 milya). Nagsisilbi rin itong pangontrol ng pagbaha para sa Taguig. Itinayo ito noong 2009 sa baybayin ng Laguna de Bay. Noong Pebrero 2017, pinalawak sa apat na mga linya ang daan at binigyan ito ng Kagawaran ng Pagawaing Bayan at Lansangan (DPWH) ng bagong pangalan na ***Laguna Lake Highway***.

Ipinaplano na iuugnay ang Lansangan ng Lawa ng Laguna sa ipinapanukalang Laguna Lakeshore Expressway Dike.

## Mga sanggunian
Kategorya:Mga ruta sa Kalakhang Maynila
ISOCARP

**International Society of City at Regional Planners** (**ISOCARP**) ay isang internasyonal na samahan ng mga tao na nagtatrabaho sa mga lunsod o bayan pagpaplano. Ito ay nilikha noong 1965. Ito ngayon ay may mga miyembro mula sa higit sa 80 bansa. ISOCARP ay pormal na kinikilala ng United Nations at Council of Europe. Ito ay gumagana sa UNESCO. Ito ay hindi sa ilalim ng kontrol ng anumang pamahalaan.

## Mga panlabas na kawil 
*ISOCARP
*ISOCARP institute

Kategorya:Mga pandaigdigang organisasyon
Abenida Mindanao

Ang **Abenida Mindanao** () ay isang abenida na may walo hanggang sampung linya at pinaghahatian ng panggitnang harangan sa Lungsod Quezon, Kalakhang Maynila, Pilipinas. Kinokonekta nito ang EDSA at North Luzon Expressway (NLEx), at isa itong bahagi ng Daang Palibot Blg. 5 (C-5). Isa ito sa mga tatlong kalinyang daanan na kumokonekta ng Abenida Tandang Sora sa Abenida Kongresyonal (ang dalawang iba pa ay Abenida Visayas at Abenida Luzon). Pinangalanan ito mula sa pangalan ng ikalawang pinakamalaking pulo ng Pilipinas.

Dati, isa itong lansangan na may haba na dalawang kilometro na kumokonekta ng Abenida North at Abenida Kongresyonal, subalit bilang bahagi ng proyektong impraestruktura ng C-5, pinahaba ang Abenida Mindanao patungong EDSA sa timog at Lansangang Quirino sa hilaga. Binuksan ang mga bagong bahagi noong 2000. Pinalitan ng Abenida Mindanao ang mga ilang bahagi ng Abenida Tandang Sora na kabilang sa C-5 noong binuksan na ang mga bagong bahagi. (Walang daan patungong NLEx ang Tandang Sora). Sinimulan ang pagtatayo ng Mindanao Avenue-NLEX road pagkaraan nito. Ang nasabing daanan ay naging isang mabilisang daanan (bilang NLEx-Mindanao Avenue Link o Segment 8.1) noong natapos ang pagtatayo nito.

## Abenida Mindanao ng Novaliches
May isa pang daan sa Lungsod Quezon na nangangalang Abenida Mindanao. Nagsisimula ito sa Abenida Commonwealth at nagtatapos sa isang *dead-end* sa may School of Saint Anthony sa Novaliches, Lungsod Quezon. Ang nasabing daanan ay hindi nakakonekta nang anumang paraan sa orihinal ng Abenida Mindanao.

## Tingnan din
* Daang Palibot Blg. 5
* Talaan ng mga lansangan sa Kalakhang Maynila

## Mga sanggunian
Mindanao Avenue
Unibersidad ng Iowa

thumb|225x225px|Schaeffer Hall, ang Tahanan ng College of Liberal Arts & Sciences

Ang **Universidad ng Iowa **(Ingles: *University of Iowa*) (na kilala rin bilang ang **UI**, **U of I**, **UIowa**, o sa simpleng **Iowa**) ay isang flagship na pampublikong unibersidad sa pananaliksik sa Iowa City, estado ng Iowa, Estados Unidos. Itinatag noong 1847, ang Iowa ang pinakamatandang unibersidad sa estado. Ang University of Iowa ay organisado sa labing-isang mga kolehiyo na nag-aalok ng higit sa 200 erya ng pag-aaral at pitong propesyonal na digri.

Ang kampus ng Iowa ay sumasaklaw sa 1,700 akreng lupain na nakasentro sa bangko ng Ilog Iowa kung saan kabilang din ang  University of Iowa Hospitals and Clinics, na tinuturing na isa sa pinakamagaling na ospital sa bansa sa 25 magkakasunod na taon. Ang unibersidad ay ang orihinal na nagpaunlad ng programang Master of Fine Arts at nagpapatakbo ng tanyag ma Iowa Writers' Workshop. Iowa ay may napakataas na aktibidad ng pananaliksik, at isang miyembro ng ilang mga koalisyon, gaya ng prestihiyosong  Association of American Universities, Universities Research Association, and the Big Ten Academic Alliance. Ang Iowa alumni network ay lumampas na sa 250,000.

## Mga sanggunian
Kategorya:Flagship na unibersidad sa Estados Unidos
Unibersidad ng Rhode Island

Ang **Unibersidad ng Rhode Island **(Ingles: *University of Rhode Island*) na karaniwang tinutukoy sa bilang **URI**, ay ang pangunahing pampublikong unibersidad para sa pananaliksik na may istatus na land-grant at sea-grant sa buong estado ng Rhode Island, sa Estados Unidos. Ang punong kampus nito ay matatagpuan sa nayon ng Kingston sa timog Rhode Island. Bukod pa rito, may mas maliit na mga kampus ang pamantasan kung saan kabilang ang Feinstein Campus sa lungsod ng Providence, ang Narragansett Bay Campus sa Narragansett, at ang W. Alton Jones Campus sa West Greenwich.

Ang unibersidad nag-aalok ng mga kwalipikasyon sa antas batsilyer, masterado, at doktorado sa 80 mga undergradwado at 49 gradwadong erya ng pag-aaral sa pamamagitan ng pitong mga pang-akademikong kolehiyo. Ang mga kolehiyo ito ay kinabibilangan ng Sining at Agham, Pangangasiwang Pangnegosyo, Inhinyeriya, Agham Pantao at Panserbisyo, Kapaligiran at Agham-Buhay, Pagnanars, at Parmasya. Meron pang isang kolehiyo, ang Unibersidad-Kolehiyo na nagsisilbi bilang tagapayong kolehiyo para sa lahat ng mga papasok sa undergradwadong antas at umaasikaso sa kanilang buong pagpapatala sa URI.

## Kasaysayan 
Ang Unibersidad ay unang binigyan ng tsarter ng estado bilang isang paaralang pang-agrikultura at istasyon sa eksperimentong pang-agrikultura noong 1888. Ang orihinal na lokasyon ng paaralan ay ang Oliver Watson Farm, na kung saan ang orihinal na farmhouse ay isa na ngayong maliit na museo.

## Gallery 

File:URI East Hall and Washburn Hall.jpg|East Hall (1909) at Washburn Hall (1921)
File:Lippitt Hall, URI.jpg|Lippitt Hall (1897)
File:GreenHall URI.JPG|Green Hall (1937)
File:URI Carothers Library.jpg|Robert L. Carothers Library (na binuo noong 1965)
File:URI Memorial Student Union.jpg|Memorial Student Union
File:URI Multicultural Center.jpg|Multicultural Center (1998)
File:University of Rhode Island Planetarium.jpg|Planetarium
File:Chester H. Kirk Center for Advanced Technology.jpg|Chester H. Kirk Center for Advanced Technology (1995)

## Mga sanggunian 
Kategorya:Flagship na unibersidad sa Estados Unidos
Abenida Fernando Poe Jr.

Ang **Abenida Fernando Poe Jr.** (), na kilala rin bilang **Abenida FPJ** (*FPJ Avenue*) at dating tinawag na **Abenida Roosevelt** (*Roosevelt Avenue*), ay isang pangunahing lansangang tersiyaryo sa distrito ng San Francisco del Monte (kilala sa madla bilang Frisco) sa Lungsod Quezon, Kalakhang Maynila. May haba itong  at dumaraan sa pagitan ng EDSA sa hilaga at Abenida Quezon sa timog. Pagdaan, binabagtas nito ang Kalye M.H. del Pilar, Kalye Pitimini, at Abenida Del Monte. Paglampas ng EDSA, tutuloy ito bilang Abenida Kongresyonal.

Isa itong bahagi ng sistema ng lansangang bayan sa Pilipinas bilang isang pambansang daang tersiyaryo. Hindi nakanumero ang mga lansangan sa ganitong uri.

Ipinangalan ang abenida kay Fernando Poe Jr., isang tanyag na Pilipinong aktor at Pambansang Alagad ng Sining ng Pilipinas na dating tumira sa abenida. Hango naman ang dating pangalan na Abenida Roosevelt sa dating pangulo ng Estados Unidos na si Franklin D. Roosevelt.

## Mga panukala sa pagbabago ng pangalan 
Noong 2010, inilathala ng kinatawan ng unang distrito ng Lungsod Quezon na si Vicente Crisologo ang isang panukalang batas sa Kapulungan ng mga Kinatawan na binabago ang pangalan ng Abenida Roosevelt. Ihahango ang pangalan sa dating kinatawan ng kaniyang distrito na si Reynaldo Calalay, na pumanaw noong 2003 habang nagsisilbing kinatawan.

Sinusog ng Senado ang Panukalang-Batas ng Senado Blg. 7499 na unang ipinanukalang babaguhin ang pangalan ng Abenida Del Monte mula sa aktor na si Fernando Poe Jr.. Pagkaraang hingan ng mga kuro-kuro mula sa sari-saring mga pangkat panrelihiyon at sa Pambansang Komisyong Pangkasaysayan (NHCP), naghain si Senador Tito Sotto ng isang susog upang baguhin na lamang ang pangalan ng Abenida Roosevelt. Inaprobahan ng Senado ang susog at ang panukalang-batas noong ika-13 ng Setyembre 2021. Sumang-ayon ang Kapulungan ng mga Kinatawan sa susog ng Senado noong ika-28 ng Setyembre at dinala ito sa tanggapan ng Pangulo noong ika-20 ng Nobyembre. Noong ika-10 ng Disyembre 2021, nilagdaan ni Pangulong Rodrigo Duterte ang Batas Republika Blg. 11608 na binabago ang pangalan ng daan sa Abenida Fernando Poe Jr.. Inilathala ito sa *Official Gazette* noong ika-13 ng Enero 2022.

## Mga dinaraanang barangay 
*Damayan
*Del Monte
*Katipunan (Muñoz)
*Mariblo
*Paltok
*Paraiso
*San Antonio
*Santa Cruz
*Veterans Village (Muñoz, Project 7)

## Tingnan din 
*Talaan ng mga lansangan sa Kalakhang Maynila

## Mga sanggunian 
Fernando Poe Jr.
Unibersidad ng Timog Carolina

thumb|Itinayo noong 1909, ang Davis College ang unang bagong gusali ng pamantasan matapos ang Digmaang Sibil at kasalukuyang napapaloob rito ang School of Library and Information Science
Ang **University of South Carolina** (kilala rin bilang **USC**, **SC**, **South Carolina**, o sa simpleng **Carolina**) ay isang pampubliko, ko-edukasyonal na unibersidad sa pananaliksik na matatagpuan sa Columbia, estado ng Timog Carolina, Estados Unidos, na may pitong satelayt na kampus. Ang mga kampus ay sumasaklaw sa higit sa 145 ektarya sa bayan ng Columbia. Ang Unibersidad ay ikinategorya ng Carnegie Foundation bilang nagtataglay ng "mataas na aktibidad ng pananaliksik" at may pakikipag-ugnayan sa komunidad. Ito ay niranggo bilang isang "up-and-coming" na unibersidad sa ng US News & World Report, at ang mga programa nitong undergradwado at gradwado sa Pandaigdigang Negosyo ay kabilang sa tatlong nangungunang mga programa sa bansa sa loob ng higit sa isang dekada. Ito rin ay nagtataglay ng pinakamalaking koleksyon ni Robert Burns at ng panitikang Scottish sa labas ng Scotland, at ang pinakamalaking koleksyon ni Ernest Hemingway sa buong mundo.

Itinatag noong 1801 bilang **South Carolina College**, ang Unibersidad ay ang pangunahing institusyon ng Unibersidad ng South Carolina Sistema at nag-aalok ng higit pa sa 350 mga programa ng pag-aaral, mula batsilyer hanggang doktoral na antas, sa pamamagitan ng labing-apat na mga kolehiyo at paaralan. Ang Unibersidad ng South Carolina ay may kabuuang enrolment ng humigit-kumulang 50,000 mag-aaral, kung saan mahigit 30,000 ay matatagpuan sa pangunahing kampus sa Columbia, ayon sa datos ng 2015. Ang USC meron ding ilang libong mag-aaral sa sa mga feeder program at kalapit na kolehiyong teknikal. Ang mga propesyonal na paaralan sa kampus sa Columbia ay kinabibilangan ng paaralan sa negosyo, inhinyeriya, batas, medisina, parmasya, at gawaing panlipunan.

## Mga sanggunian 
Kategorya:Flagship na unibersidad sa Estados Unidos
Pamantasang Rutgers

thumb|Guhit ng matandang Queen's College noong ika-19 siglo (1809), ang pinakalumang gusali sa kampus ng Unibersidad sa New Brunswick, Nuweba Jersey.
right|thumb|Lugar sa kanlurang dulo ng Voorhees Mall, isang tansong istatwa ni William the Silent na kumikilala sa mga pamana ng mga Olandes sa unibersidad.

Ang **Pamantasang Rutgers** (/ˈrʌtɡərz/) (Ingles: ***Rutgers, The State University of New Jersey*** o ***Rutgers University***), na karaniwang tinutukoy sa bilang **Rutgers**, o **RU**, ay isang Amerikanong pamantasan sa pananaliksik at ang pinakamalaking institusyon para sa mas mataas na edukasyon sa buong estado ng Nuweba Jersey.

Orihinal na binigyan ng tsarter bilang '''Queen's College** noong 1766, Rutgers ay ang ikawalo sa pinakamatandang kolehiyo sa Estados Unidos at isa sa mga siyam na "Kolehiyong Kolonyal" na itinatag bago ang Rebolusyong Amerikano. Ang kolehiyo ay pinalitan ng pangalan bilang** Rutgers College''' noong 1825 bilang pagbibigay-pugay kay Koronel Henry Rutgers (1745-1830), isang pilantropo at dating opisyal ng militar, 

Ang Rutgers ay may tatlong kampus na matatagpuan sa buong estado ng Nuweba Jersey: Ang New Brunswick campus sa New Brunswick at katabing Piscataway campus, Newark campus at Camden campus. Ang unibersidad ay may mga karagdagang mga pasilidad sa ibang lugar sa buong estado.

Ang university ay akreditado ng Middle States Association of Colleges and Schools at ito ay kasapi ng Big Ten Academic Alliance, Association of American Universities at Universities Research Association.

## Mga sanggunian 
### Mga tala 

Kategorya:Flagship na unibersidad sa Estados Unidos
Unibersidad ng Tennessee

thumb|350x350px|UT Kolehiyo ng Batas

Ang **Unibersidad ng Tennessee** (Ingles: *University of Tennessee*), tinutukoy din bilang ang **UT Knoxville**, **UTK**, o **UT**) ay isang Amerikanong pampubliko, sun-grant at land-grant na pamantasan sapananaliksik na matatagpuan sa Knoxville, estado ng Tennessee, Estados Unidos. Itinatag noong 1794, dalawang taon bago ang Tennessee ay ipinasok sa Unyon bilang ika-16 na estado, ito ay ang pangunahing institusyon sa loob ng Unibersidad ng Tennessee sistema na may siyam na undergradwadong kolehiyo at labing-isang gradwadong kolehiyo at nagho-host ng halos 28,000 mga mag-aaral mula sa lahat ng 50 estado at higit sa 100 banyagang bansa. Pitong mga alumni ay pinili bilang Rhodes Scholar; si James M. Buchanan, M. S. '41, ay nakatanggap ng 1986 Gantimpalang Nobel sa Ekonomiks. Ang UT may ugnayan sa kalapit na Oak Ridge National Laboratory, na itinatag sa ilalim ng UT–Battelle partnership, na siyang daan para sa maraming oportunidad sa pananaliksik para sa mga guro at mga mag-aaral.

Ang Unibersidad ay ang tanging pamantasan sa bansa na nagtataglay ng koleksyon ng mga papel ng tatlong pangulo ng Estados Unidos mula Tennessee—Andrew Jackson, James K. Polk, at Andrew Johnson. Ang UT ay isa sa pinakamatandang pampublikong unibersidad sa Estados Unidos at ang pinakaunang sekular na institusyon sa kanluran ng Eastern Continental Divide.

Kategorya:Flagship na unibersidad sa Estados Unidos
Pambansang Unibersidad ng Singapore

right|thumb|200x200px|Faculty of Engineering
Ang **Pambansang Unibersidad ng Singapore** (Ingles: *National University of Singapore*), na kilala din bilang **NUS**, ay isang may-awtonomiyang pampublikong unibersidad sa pananaliksik sa Singapore. Itinatag noong 1905, ito ay ang pinakamatandang institusyon ng mas mataas na pag-aaral sa buong bansa, pati na rin ang pinakamalaki. 

Ang NUS ay konsistent na niranggo bilang isa sa nangunguna sa Asya, ayon sa QS World University Rankings at Times Higher Education World University Rankings, kung saan ang NUS ay nananatili sa posisyon nito bilang una ng sa Asya. Bukod pa rito, ayon sa 2014 *US News & World Report* ay kinikilala ang pamantasan sa hanay ng Best Global Universities

Ang pangunahing kampus ng NUS ay matatagpuan sa Timog-Kanlurang Singapore katabi ng Kent Ridge, na may eryang . Sa Bukit Timah campus naman matatagpuan ang Fakultad ng Batas, Lee Kuan Yew Paaralan ng Pampublikong Polisiya at mga surian sa pananaliksik, habang ang Duke-NUS Graduate Medical School sa Singapore ay matatagpuan sa Outram campus.

## Mga sanggunian 
Kategorya:Mga pamantasan sa Singapore
Estúdios Globo

Ang **Estúdios Globo** ay ang pangunahing sentro ng production ng telebisyon  ng Organizações Globo at ang pinakamalaking audio-visual production center sa Amerika Latina. Binuksan noong 1995, ito ay matatagpuan sa lungsod ng Rio de Janeiro, Brasil. Kadalasang tinatawag bilang CGP-Central Globo de Produção (Globo Production Center). Ang CGP-Central Globo de Produção (Globo Production Center), ay matatagpuan sa Curicica, Jacarepaguá, ay ang pinakamalaking sentro ng produksiyon sa daigdig, na may lawak na 1 million at 600 libong m2, na naglalaman ng mga istudyo, fictional cities o mga kunwakunwariang lungsod, islands of editing, post produksiyon, special effects, factory settings, gayak, teknikal na suporta sa produksiyon, administrasyon at serbisyo  Sa kasalukuyan, ang Estúdios Globo ay humahawak sa labindalawang recording studios, tatlong meryendahan o snack bars, kainan at bangko. Palagian silang nagtatayo ng mga bagong istudyo, mga sentrong suporta sa mga fictional cities, isang teatro at isang gusaling administratibo.

## Mga Produksiyon
### Telenovela 
* Joia Rara *Studio A* 
* Malhação *Studio B* 
* Amor à Vida *Studio C* 
* Além do Horizonte *Studio D* 
### Reality shows 
* Big Brother Brasil 
* Dança dos Famosos 
* The Voice Brasil 
### Variety 
* Domingão do Faustão *Studio E* 
* Caldeirão do Huck *Studio E* 
* TV Xuxa *Studio F*
* Som Brasil *Studio F* 
* Encontro com Fátima Bernardes *Studio G* 
* Esquenta *Studio G* 
* Mais Você 
* Amor & Sexo 
* Video Show *Studio H* 
### Komedya
* Tapas & Beijos *Studio I* 
* Zorra Total *Studio J* 
* A Grande Família 
* Pé na Cova 
### Pambata 
* TV Globinho
* Corriere della Sera
* Corriere dello Sport
*Avvenire

## Sanggunian
Kategorya:Mga kompanya
Unibersidad ng Timog Dakota

left|thumb|175x175px|Beacom Paaralan ng Negosyo
right|thumb|200x200px|Koyote Village Residence Hall

Ang **Unibersidad ng Timog Dakota **(Ingles: *University of South Dakota*), na kilala rin sa *impormal* na pangalang **USD**) ay isang pampubliko at koedukasyonal na unibersidad sa pananaliksik na matatagpuan sa maliit na bayan ng Vermillion, estado ng Timog Dakota, Estados Unidos. Ang USD ay itinatag ng lehislatura ng Teritoryong Dakota noong 1862, 27 taon bago ang pagtatatag ng estado ng Timog Dakota (ang unang klase ay ginanap noong 1882 sa Clay County Courthouse), Ang USD ay ang pinakamatanda sa mga pampublikong unibersidad ng estado.

Ang Unibersidad ay tahanan ng nag-iisang paaralan ng medisina, batas, at akreditadong paaralan ng negosyo sa buong Timog Dakota. Ito ay din tahanan ng Pambansang Museo ng Musika, kung saan nakadispley ang may higit sa 15,000 instrumentong Amerikano, Europeo, at di-Kanluranin. Ang USD ay pinamamahalaan ng South Dakota Board of Regents. Ang unibersidad ay kinikilala sa pamamagitan ng akreditasyon ng North Central Association mula pa noong 1913. Siyam sa mga alumno ng unibersidad ay pinili bilang Rhodes Scholars; Si Ernest Lawrence, B. A. 1922, ay nakatanggap ng 1939 Gantimpalang Nobel sa Pisika.

## Mga sanggunian 
Kategorya:Flagship na unibersidad sa Estados Unidos
Unibersidad ng Texas, Austin

right|thumb|Ang Old Main Building noong 1903
right|thumb|*Mustangs* (1948) na nakatanaw sa gusali ng Engineering Sciences
thumb|Ang Gusaling Norman Hackerman

Ang **Unibersidad ng Texas sa Austin **(Ingles: *University of Texas at Austin*), impormal na kilala bilang **UT Austin**, **UT**, **Unibersidad ng Texas**, o **Texas** sa isports, ay isang pampublikong unibersidad sa pananaliksik at ang punong institusyon ng Unibersidad ng Texas Sistema. Itinatag noong 1881 bilang "Unibersidad ng Texas," ang kampus nito ay nasa Austin, estado ng Texas, Estados Unidos—humigit-kumulang  mula sa Kapitolyo ng Estado. Ang institusyon ay ang ikapitong-pinakamalaking solong kampus sa bansa ayon sa pagpapatala, na may higit sa 50,000 undergradwado at gradwadong mag-aaral at higit sa 24,000 guro at kawani.

Ang UT Austin ay naging miyembro ng American Association of Universities noong 1929, ang pangatlong pamantasan mula timog Estados Unidos na naging bahagi ng prestihiyosong samahan. Ito ay isang pangunahing sentro para sa akademikong pananaliksik, kung saan may mga gastusin sa pananaliksik na lampas $550 milyon para sa akademikong taon 2014-2015. Ang unibersidad aynagtataglay ng pitong museo at labimpitong aklatan, kabilang ang mga Lyndon Baines Johnson Library and Museum at ang Blanton Museum of Art, at nagpapatakbo ng iba't-ibang mga pasilidad sa pananaliksik, tulad ng J. J. Pickle Research Campus at ang McDonald Observatory. Ilan sa mga kabilang sa fakultad ng pamantasan ay umani ng Nobel Prize, Pulitzer Prize, Wolf Prize, Emmy Award, at National Medal of Science, pati na rin ng maraming iba pang mga parangal.

## Mga sanggunian 
Kategorya:Flagship na unibersidad sa Estados Unidos
Unibersidad ng Vermont

right|thumb|Pinangalanan kay US Senator Justin Smith Morrill, ang Morrill Hall ay itinayo noong 1906-07 upang maging tahanan ng Departamento ng Agrikultura at Istasyon para sa Eksperimentong Agrikultural
left|thumb|Ang George D. Aiken Center kung saan naroon ang Paaralan ng Kapaligiran at Likas-Yaman

Ang ** Unibersidad ng Vermont** (**UVM**), opisyal na **Unibersidad ng Vermont at Pampamahalaang Kolehiyong Pang-agrikultura **(Ingles: *University of Vermont*) ay isang pampublikong unibersidad sa pananaliksik at, mula noong 1862, ang nag-iisang pamantasang land-grant sa buong estado ng Vermont sa Estados Unidos. Itinatag noong 1791, ang UVM ay kabilang sa mga pinakamatandang unibersidad sa Estados Unidos at ang ikalimang institusyon ng mas mataas na edukasyon na itinatag sa rehiyong New England rehiyon ng hilagang-silangang US

Ang university ay inkorporado sa lungsod ng Burlington, ang pinakamataong bayan sa Vermont. Ang Dudley H. Davis Center sa kampus ay ang unang sentrong pangmag-aaral sa bansa na makatanggap ng  Leadership in Energy and Environmental Design (LEED) Gold certification. Ang pinakamalaking komplex ng ospital sa estado, ang UVM Medical Center, ay may pangunahing pasilidad sa kampus ng UVM at kaanib sa ang UVM Kolehiyo ng Medisina.

## Akademya 
Ang Unibersidad ng Vermont ay binubuo ng pitong andergradweyt na mga paaralan, isang Honors College, isang kolehiyong gradwado, at isang kolehiyo ng medisina. Ang Honors College ay hindi nag-aalok ng sarili nitong digri; ang mga mag-aaral dito ay kasabay na nag-eenrol sa isa sa pitong andergradweyt na kolehiyo o paaralan.

## Mga sanggunian 
Kategorya:Flagship na unibersidad sa Estados Unidos
Unibersidad ng Utah

left|thumb|Ang Block U kung saan overlooking ang unibersidad mula pa noong 1907
right|thumb|Ang J. Willard Marriott Library

Ang **Unibersidad ng Utah **(Ingles: *University of Utah*) (tinutukoy din bilang **U**, **U of U**, o **Utah**) ay isang pampublikong unibersidad sa pananaliksik sa Lungsod ng Salt Lake, estado ng Utah, Estados Unidos. Bilang pangunahing unibersidad, ang Utah ay nag-aalok ng higit sa 100 undergraduate majors at higit sa 92 graduate degree na programa. Kabilang sa paaralang gradwado ng unibersidad ang S. J. Quinney Kolehiyo ng Batas at ang Paaralan ng Medisina, na siyang nag-iisang medikal na paaralan sa buong estao. 

Ang unibersidad ay itinatag noong 1850 bilang **Unibersidad ng Deseret** () sa pamamagitan ng General Assembly ng probisyonal na Estado ng Deseret, kung saan nangangahulugan ito na ang institusyon ang pinakamatanda sa Utah. 3 nagwagi ng Nobel Prize, 3 MacArthur Fellows, 2 Gates Cambridge Scholars, at 1 Churchill Scholar. Sa karagdagan, ang Honors' College ng unibersidad ay kabilang sa Top 50 sa bansa.

## Mga sanggunian 
Kategorya:Flagship na unibersidad sa Estados Unidos
Unibersidad ng Guam

right|thumb|200x200px|Tanawin sa Central Campus
thumb|350x350px|RFK Library sa takipsilim
**University of Guam** (Chamorro: *Unibetsedåt Guåhan*
 Ingles *University of Guam*), o U.O.G., ay isang land-grant na institusyon na matatagpuan sa bayan ng Mangilao sa isla ng Guam sa Kanlurang Karagatang Pasipiko. Ito ay akreditado sa pamamagitan ng Western Association of Schools and Colleges at nag-aalok ng tatlumpung-apat na na mga programa sa andergradweyt at labing-isang masteral na programa.

Ang Unibersidad ay merong 3,387 mag-aaral, 91% sa mga ito ay merong etsinidad na Asyano-Pasipiko, at halos 69% ay full-time (ayon sa pigura ng 2008). Ang full-time na kaguruan na binubuo ng 180 miyembro ay sumusuporta sa misyon ng Unibersidad na "Ina, Diskubre, Setbe"&mdash; na kung saan isinasalin sa Filipino ay "Magliwanag, Magtuklas, at Maglingkod."

## Kasaysayan 
Itinatag ang Unibersidad noong 1952 bilang isang paaralan sa pagsasanay ng mga guro, sa pangalang** Teritoryal na Kolehiyo ng Guam **(Ingles: *Territorial College of Guam*), sa pamamagitan ni Gobernador Carlton Skinner. Noong 1960, ang kolehiyo ay inilipat sa kasalukuyag kampus nito sa sentral na distrito ng Mangilao. Noong 1965, ang kolehiyo ay nagsimulang mag-alok ng apat-na-taong programa. Itinalaga ang Unibersidad bilang isang land-grant na institusyon ng Kongreso ng Estados Unidos noong 1972.

## Mga sanggunian 
Kategorya:Mga pamantasan sa Estados Unidos
Unibersidad ng Papua New Guinea

Ang **Unibersidad ng Papua New Guinea** o **UPNG ** (Ingles: *University of Papua New Guinea*) ay itinatag sa pamamagitan ng ordinansa ng pangasiwaang Australiano noong 1965. Sinundan ito ng inkwiri ng Currie Commission tungkol sa kalagayan ng mas mataas na edukasyon sa Papua New Guinea. Ang University of Papua New Guinea Act No. 18, 1983 ay ipinasa ng Pambansang Parlamento noong 1983. 

May mga programa ang unibersidad sa:
* Medisina
* Parmasiya
* Agham Pangkalusugan
* Pisikal at Likas na Agham
* Batas
* Negosyo
* Humanidades
* Agham Panlipunan

Kategorya:Mga pamatasan sa Papua New Guinea
Pamantasan ng Washington

thumb|240x240px|Aerial view ng campus, circa 1922
left|thumb|Ang Patyo sa loob

Ang **Unibersidad ng Washington **(Ingles: *University of Washington*), karaniwang tinutukoy bilang **Washington**, **UW**, o **U-Dub** sa impormal, ay pangunahing pampublikong unibersidad sa pananaliksik na nakabase sa Seattle, estado ng Washington, Estados Unidos. Itinatag noong 1861, ang Washington ay isa sa mga pinakamatandang unibersidad sa West Coast.

Ang university ay may tatlong kampus: ang pangunahin at pinakamalaki ay nasa University District ng Seattle at dalawang iba pa ay nasa lungsod ng Tacoma at Bothell. Ang badyet at gastusin ng unibersidad para sa pamamahala at pananaliksik para sa piskal na taong 2014-15 ay inaasahang magiging $6.4 bilyon, na siyang isa sa pinakamataas sa buong Estados Unidos. Ang UW ay sumasakop sa higit 500 gusali, na na nakatirik sa higit 20 milyong piyeng parisukat ng espasyo, kabilang na ang University of Washington Plaza, ang 325 piyeng UW Tower, higit sa 26 aklatan, pati na rin ang mga sentrong pangkumperensya.

Ang Washington ay miyembro ng Association of American Universities. Sa atletika, ang unibersidad ay nakikipagkumpitensya sa NCAA Division i Pac-12 Conference (Pac-12). Ang koponang atletiko ng unibersidad ay tinatawag na Huskies.

## Mga sanggunian 
Kategorya:Flagship na unibersidad sa Estados Unidos
Abenida Kalayaan (Makati)

Ang **Abenida Kalayaan** () ay isang pangunahing lansangang panlungsod sa Makati, na may bahaging nasa Taguig. Ang haba nito ay 6.3 kilometro (3.9 milya), at bahagi ito ng Daang Radyal Blg. 4 (R-4).

## Kasaysayan
Dating tinawag na Kalye Linyang Pasig (*Pasig Line*) ang Abenida Kalayaan. (Ginagamit pa rin ng distritong Santa Ana ang pangalang ito sa kanilang kalye na nagpapatuloy ng Abenida Kalayaan papuntang Maynila.) Tinatahak nito ang ruta ng dating linyang tramo ng Manila Electric Railway (na ino-opera ng Meralco) sa halos kabuuan nito. Ang linyang tramo ay itinayo noong 1908 subalit nawasak ito noong Ikalawang Digmaang Pandaigdig. Ang kasunod na pag-sibol ng Bel-Air Village ng Ayala Corporation noong 1957 ang nagpa-putol sa malaking bahagi ng Pasig Line sa pagitan ng Rockwell Drive at EDSA. Noong administrasyon ni dating Pangulo Ferdinand Marcos, pinaayos ang abenida at pinangalanan itong **Abenida Imelda** (*Imelda Avenue*), mula sa dating unang ginang at kanyang asawa na si Imelda Marcos. Pagtapos ng pagpapatalsik sa rehimeng Marcos, pinangalanang Abenida Kalayaan ang abenida, mula sa salitang "kalayaan" (ibig sabihi'y "kasarinlan", o "*freedom*" sa wikang Ingles).

## Ruta
Nahahati ang Abenida Kalayaan sa dalawang bahagi sa pamamagitan ng Bel-Air Village sa pagitan ng Kalye Amapola at EDSA

thumb|left|Abenida Kalayaan sa pagitan ng Abenida South at Kalye Nicanor Garcia.
Nagsisimula ito bilang isang daang may apat na linya sa sangandaan nito sa Kalye Zobel Roxas sa Barangay Singkamas, Makati bilang isang karugtong ng Kalye Linyang Pasig ng Maynila. Dumadaan ito sa mga barangay pang-komersiyal at pamahayan ng Tejeros, Santa Cruz, Olympia, Valenzuela, Bel-Air, at Makati Poblacion. Sa kalagitnaan, sa pagitan ng Abenida South at Kalye Nicanor Garcia, nagsisilbi itong hilagang hangganan ng Sementeryo Sur (Manila South Cemetery). Paglapit ng Abenida Makati, dumadaan ito sa may Century City at Picar Place, mga umuusbong na lugar na kung saan itinatayo (o naitayo na) ang mga matataas na gusaling pang-hinaharap tulad ng The Stratford Residences, Trump Tower Manila, at The Gramercy Residences. Biglang matatapos ito sa sangandaan nito sa Kalye Rockwell (*Rockwell Drive*) sa may pasukan ng Bel-Air Village, kung saan tutuloy ito bilang Kalye Mercedes.

thumb|Bahagi ng Abenida Kalayaan sa silangan ng EDSA
Sa silangan ng Bel-Air paglampas ng EDSA, tutuloy ang Abenida Kalayaan bilang isang lansangang may panggitnang harangan at anim hanggang walong linya. Pagpasok ng Taguig sa harap ng pasukan ng Bonifacio Global City, liliko ito ng pahilagang-silangan paglampas ng Kalye 32 (sa gayon ay hindi ito didiretso sa Bonifacio Global City). Papasok ito sa mga barangay na Guadalupe Nuevo at Cembo, kung saan liliko ito pasilangan paglapit ng sangandaan ng Ikawalong Abenida (*Eighth Avenue*) sa West Rembo. Papasok naman ito sa East Rembo kung saan babagtasin nito ang Daang C-5. Nagtatapos ng tuluyan ang Abenida Kalayaan sa sangandaan nito sa karugtong ng Abenida J.P. Rizal, at tutuloy ito patungong Pasig bilang Abenida M. Concepcion.

## Tingnan din
*Mga lansangan sa Kalakhang Maynila

## Mga sanggunian
Kalayaan Avenue
Daang Radyal Blg. 4

Ang **Daang Radyal Bilang Apat** (; na itinakda bilang **R-4**) ay isang pinag-ugnay na mga daanan at tulay na, kapag pinagsama, ay mabubuo sa ikaapat na daang radyal ng Kamaynilaan sa Pilipinas. Matatagpuan ito sa timog ng Ilog Pasig. Pinag-uugnayan nito ang Lungsod ng Maynila sa Makati at Pasig, at sa di-kalaunan, sa lalawigan ng Rizal sa silangan. Kalinya ng R-4 ang R-5 na matatagpuan sa hilaga ng Ilog Pasig. Subalit sa kasalukuyan, tanging ilang bahagi lamang ng daang radyal ay kumpleto o naitayo na.

## Ruta
Binubuo ng Daang Radyal Blg. 4 ang mga sumusunod na bahagi:

### Kalye Linyang Pasig (*Pasig Line Street*)
Nagsisimula ang R-4 bilang Kalye Linyang Pasig na isang kalye sa distrito ng Santa Ana sa Maynila. Nagsisimula ito sa panulukan ng Kalye Pedro Gil at nagtatapos ito sa panulukan ng Kalye Zobel Roxas, kung saan tutuloy ito papuntang Makati bilang Abenida Kalayaan. Ang bahaging ito ng R-4 ay hinango ang pangalan sa dating *Manila Electric Railway* na nag-uugnay noon sa Maynila at San Joaquin, Pasig. Ang nasabing linya ng trambiya ay nawasak noong Ikalawang Digmaang Pandaigdig at inabandona nang tuluyan pagkatapos.

### Abenida Kalayaan (*Kalayaan Avenue*)
Ang bahagi ng R-4 sa Makati ay kilala bilang Abenida Kalayaan. Tinatahak nito ang dating Linyang Pasig ng Manila Electric Railway mula Baranggay Tejeros sa panulukan ng Kalye Zobel Roxas hanggang East Rembo sa panulukan ng extensyon ng Abenida J.P. Rizal. Isang bahagi ng abenida (at ng R-4) ay isinara nang habang-buhay at ginawang kalye panresidensyal (bilang Kalye Mercedes) sa loob ng Bel Air Village. Tutuloy lamang ang abenida (at ang R-4) sa silangan ng EDSA, kung saan nagsisilbi itong hilagang hangganan ng Bonifacio Global City. Tutuloy ito pasilangan papunta sa hangganan ng Makati at Pasig malapit sa Napindan Hydraulic Control Structure.

### Abenida M. Concepcion (*M. Concepcion Avenue*)
Mula sa Ilog Taguig (na nagsisilbing hangganan ng Makati at Pasig) hanggang sa panulukan ng Kalye R. Jabson sa San Joaquin, kilala ang R-4 bilang Abenida M. Concepcion. Dumadaan ito sa mga pook sa hilaga ng Pateros bago tumumbok sa Daang Elisco paglampas ng panulukan ng Kalye R. Jabson at Kalye A. Luna.

### Daang Elisco (*Elisco Road*)
Kilala ang R-4 bilang Daang Elisco sa mga baranggay ng San Joaquin at Kalawaan sa Pasig. Ang daan na ito ay liliko ng patimog pagkarating ng Kalawaan at biglang tatapos sa hangganan ng Pateros-Taguig. Hindi pa tiyak sa ngayon kung paano ikokonekta ang R-4 mula Daang Elisco patungong Baranggay Pinagbuhatan sa silangan ng Ilog Pasig para maituloy ang pagtahak nito pa-silangan patungong Taytay sa lalawigan ng Rizal.

### Highway 2000
Tutuloy ang R-4 sa silangan ng Manggahan Floodway sa Taytay bilang Highway 2000, isang lansangang panlalawigan sa nasabing munisipalidad ng Rizal. Tatapos ito sa panulukan ng Taytay Diversion Road at Manila East Road (ng R-5) sa kabayanan ng Taytay (Dolores). Hindi tiyak kung ang R-4 ay susunod sa ruta ng R-5 (sa pamamagitan ng Manila East Road), o kung tatahak ang R-4 sa ibang pagkakahanay, o kung magtatayo ng mga bagong daan para sa R-4.

## Mga sanggunian
Kategorya:Mga ruta sa Kalakhang Maynila
Unibersidad ng Virginia

[left|thumb|Si [James Madison ay ang 2nd rektor ng Unibersidad ng Virginia hanggang 1836]]
right|thumb|Si President Sullivan na nakikipag-usap kay Kalihim ng Estado John Kerry sa harap ng Rotunda noong 2013
thumb|Sa loob ng Silid Simboryo

Ang **Unibersidad ng Virginia** (**U.Va.** o **UVA**) (Ingles: *University of Virginia*), madalas na tinutukoy lamang bilang **Virginia**, ay isang pampubliko-pribadong flagship at pampananaliksik na unibersidad. Itinatag noong 1819 sa pamamagitan ng may-akda ng Deklarasyon ng Kalayaan na si Thomas Jefferson, ang UVA ay kilala para sa kanyang makasaysayang pundasyon, honor code na pinapatakbo ng mag-aaral, at mga lihim na samahan.

Itinalaga ng UNESCO ang UVA bilang una at tanging unibersidad na isang World Heritage Site noong 1987, isang karangalan na sinasalo sa kalapit na Monticello.

Ang mga pagsusumikap ng unibersidad sa pananaliksik ay lubos na kinikilala. Ang UVA ay isa sa 62 institusyon na miyembro ng Association of American Universities (AAU), isang organisasyon ng mga kilalang mga unibersidad sa pananaliksik sa Hilagang Amerika. Ito ay ang tanging miyembro ng AAU mula Virginia. Ang UVA ay nauuri bilang isang *Research University na may Napakataas na Pananaliksik* ayon sa Carnegie Foundation.

## Mga sanggunian 
Kategorya:Flagship na unibersidad sa Estados Unidos
Janine Berdin

Si **Janine Berdin** (ipinanganak noong Enero 28, 2002) ay isang aktres at mang-aawit sa Pilipinas.. Nanalo siya bilang season 2 champion sa Tawag ng Tanghalan ng tanghaliang palabas na It's Showtime. Bago iyon, sumali siya sa Star Circle Quest: Search for the Next Kiddie Superstar. Sinimulan niya ang kanyang karera bilang isang artista sa bata, na lumilitaw sa mga teleserye ng ABS-CBN TV.

## Pilmograpiya 
### Telebisyon 
## Mga sanggunian
## Mga Pahinang Pag-uugnay
*

Kategorya:Mga artista mula sa Pilipinas
Kategorya:Mga mang-aawit mula sa Pilipinas
Kategorya:Mga YouTuber sa Pilipinas
Pook-pagsusuring Nuklear ng Punggye-ri

Ang **Pook-pagsusuring Nuklear ng Punggye-ri** (Chosongul: 풍계리 핵실험장, Hanja: 豐溪裡核試驗場, *Punggyeri Haeksilhomjang*) ang tanging kilalang pook-pagsusuring pang-nuklear ng Hilagang Korea na nasa Kondado ng Kilju, Hilagang Hamgyong. Isinagawa sa pook na ito ang mga pagsusuring nuklear ng Hilagang Korea noong 2006, 2009, 2013 at 2016.

## Talang-kalupaan (Heograpiya)
Matatagpuan ang naturang pook sa mabundok na lugar 2 km (1.2 mi) timog ng Mantapsan, 2 km (1.2 mi) kanluran ng Kampong konsentrasyon ng Hwasong at 12 km (7.5 mi) hilagang-silangang ng nayon ng Punggye-ri, at mayroong tatlong katanaw-tanaw na lagusang pasukan.

## Sanggunian
Unibersidad ng Kanlurang Virginia

right|thumb|300x300px|Woodburn Circle sa downtown campus – Martin Hall (tuktok), Woodburn Hall (kanan), Chitwood Hall (ibaba)
left|thumb|300x300px|Health Sciences Campus

Ang **Unibersidad ng Kanlurang Virginia **(Ingles: *West Virginia University*)**, **mas kilala bilang **WVU**, ay isang pampubliko, land-grant at space-grant na unibersidad sa pananaliksik na matatagpuan sa Morgantown, estado ng Kanlurang Virginia, Estados Unidos. Bukod dito, meron ding kampus ang unibersidad gaya ng West Virginia University Institute of Technology sa Montgomery at Potomac State College sa Keyser; at isang pangalawang klinikal na kampus para sa paaralang medikal at dental na nasa Charleston Area Medical Center sa Charleston. Meron ding WVU Extension Service na may tanggapan sa lahat ng 55 county ng Kanlurang Virginia. Mula pa noong 2001, ang WVU ay pinamamahalaan isang Lupon ng Mga Gobernador.

Ang WVU ay nakapagprodyus ng 24 Rhodes Scholars, kabilang ang mga dating pangulo ng WVU na si David C. Hardesty, Jr. Ang Unibersidad ay nakapagprodyus din ng 36&#x20;Goldwater Scholars, 22&#x20;Truman Scholars, at limang mga miyembro ng "All‑USA College Academic First Team." ng *USA Today*&#x27;s."

### Erya ng pag-aaral 
Ang agham porensiko at agham imbestigatibo ay mga programa ng WVU na kinikilala sa buong bansa, na orihinal na nilikha sa pamamagitan ng pakikipagtulungan sa ng Federal Bureau of Investigation. Ang programa ay kinikilala ng American Academy of Forensic Science at ang opisyal na repositoryo ng International Association for Identification.

## Mga sanggunian
 

Kategorya:Flagship na unibersidad sa Estados Unidos